
Ekstremadura lingvo 


La ekstremadura lingvo ( estremenu ) estas derivaĵo 
el latinida lingvo, parolata de iuj miloj da homoj en 
Hispanio, ĉefe en la nordo de la aŭtonoma 
komunumo Ekstremaduro kaj la sudokcidento de la 
provinco Salamanko. Multaj fakuloj konsideras, ke 
ne temas pri lingvo, sed pri dialekto aŭ ĉiukaze pri 
lokaj parolmanieroj. En ties parolaj formoj povus esti 
konsiderata nur kiel sudleona formo de la kastilia 
lingvo kaj en ties skriba formo povus esti konsiderata 
nur kiel inventaĵo de tro fervoraj regionnaciistoj aŭ eĉ 
vikipediistoj, ĉar ne ekzistas viva skriba kulturo en 
tiu regiono laŭ tiu skribmaniero uzata en la koncerna 
versio de Vikipedio; ne estas regula gazetaro nek 
eldonado (krom esceptaj malmultegaj libroj, apenaŭ 
konataj de la regiona loĝantaro). Krome nek la 
regiona universitato nek plej parto de la regiona 
instruistaro akceptas la statuson de lingvo por tiuj 
dialektaj formoj, krome tre pristudotaj kaj 
pridiskutataj, ĉar krom la leonaj influoj estas ĉefe la 
andaluzaj sude kaj ankaŭ la portugalaj okcidente. 

Ekstremadura lingvo 

Regiono Ekstremaduro (aŭtonoma komunumo 
de Hispanio) 

Parolantoj 200 000 (500 000 entute) 

Skribo latina alfabeto 

Lingvistika Ikiasifikol 

Hindeŭropa 

Italeca 

Latinida 

Italo-okcidenta 

Gaŭlo-lbera 

Ibero-latinida 

Okcident- 

ibera 

Asturia 

Lingvaj kodoj 

Lingvaj 

kodoj 

ISO 639- roa 

2 

ISO 639- ext 
3 

Glottolog extrl243 
Angla Extremaduran 

nomo 

Franca estremegne 

nomo 


La ekstremadura estas kutime klasifikita en tri branĉojn (norda aŭ "alta" — artu estremenu, centra aŭ "meza" 
— meyu estremenu, kaj suda aŭ "malalta" — bahu estremenu ). 

La norda estas kutime konsiderita de kelkaj kiel la lingvo propra, kaj estas parolata en la nordokcidento de la 
aŭtonoma regiono Ekstremaduro, kaj la sudokcidento de Salamanko, provinco de la aŭtonoma regiono 
Kastilio kaj Leono. 

La centra kaj suda estas parolataj en suda kaj centra Ekstremaduro, kaj estas, almenaŭ ekde la 18-a jarcento, 
kastiliaj lingvoj aŭ dialektoj. En la portugala urbeto Barrancos ( ~baranko ) (en la landlimejo inter 
Ekstremaduro, Andaluzio kaj Portugalio), dialekto de la portugala peze influita de la ekstremadura estas 







parolata, nomata "Barranquenho", la Baranka dialekto. La norda ekstremadura ankaŭ havis sub-dialektan 
regionon en suda Salamanko, la "palra d'El Rebollal", kiu jam preskaŭ malaperis. 

Historio 


Okcidenta Ekstremaduro estis rekonkerita de la Regno de Leono, kies lingvo la Malnova leona estis uzata de 
tiuj novaj kristanaj enloĝantoj, kiuj alvenis ĉirkaŭ la 12-a jarcento al la teritorio kie la ekstremadura estas 
ankoraŭ parolata. 

Post la unuiĝo de la regnoj Leono kaj Kastilio (en la 'Kronon de Kastilio kaj Leono'), la kastilia lingvo 
(hispana ) malrapide anstataŭigis la latinan kiel la oficialan lingvon de la institucioj, per tio subpremante la 
malnovan leonan tiel ke ĝi iĝis signo de malriĉo kaj nescio de tiuj kiuj ĝin parolis. Nur en Asturio (kie la 
lingvo naskiĝis) la homoj restis konsciaj ke ili parolas lingvon, malsaman de kastilia lingvo; sed eĉ tie nur 
iuj aŭtoroj uzis ĝin en siaj verkaĵoj. 

Probable la kultura tumulto de la kastilia Universitato de Salamanko estis la kaŭzo de la rapida kastiliigo de 
ĉi tiu provinco, per tio dividante la asturi-leonan domajnon inter la asturia kaj la leona en la nordo, kaj la 
ekstremadura en la sudo de la malnova Leona regno. La ekspansio de la hispana ankaŭ venis el la sudo kun 
la ekonomia revivigo de la provinco Badaĥozo. 

La fino de la _19-a jarcento vidis la unuan seriozan provon verki en la ekstremadura, ĝis tiam neskriba 
lingvo, kun la fama poeto Jose Marra Gabriel y Galan. Naskiĝinta en Salamanko, li loĝis la plejparton de sia 
vivo en la nordo de Caceres, Ekstremaduro. Li verkis en loka varianto de la ekstremadura, plena je dialektaj 
restaĵoj, sed ĉiam kun okulo sur la hispana uzado, kaj ankaŭ skribante la plejparton de siaj verkoj en la 
hispana. 

Post tio, lokismoj estas la ŝablona maniero en la provoj defendi la ekstremaduran lingvon, ĝis tiom ke 
hodiaŭ nur iuj provas revigligi la lingvon eĉ kiel intencita lingvo, kaj fari nordan Ekstremaduron dulingva 
regiono, dum la registaro kaj oficialaj instancoj opinias ke la plej bona solvo estas ke la nordokcidentaj 
ekstremaduranoj parolu la kastilian dialekton sen ajna defendo. Estas ankaŭ provoj konverti en lingvon la 
sudajn kastiliajn dialektojn ("castŭo", kiel iuj nomis ĝin uzante la faman vorton aperintan en poemoj de Luis 
Chamizo, kio faras eĉ pli malfacile defendi la "realan" lingvon kaj faciligas al la administracio malakcepti 
kun-oficialecon kaj normaligecon de la ekstremadura). Ĝi estas en serioza danĝero malaperi, kun nur la plej 
maljunaj homoj nunparolantaj ĝiajn restaĵojn, dum la pleja parto de la ekstremadura loĝantaro ignoras la 
areon kaj eĉ la ekziston de la lingvo, kun preskaŭ ĉiuj skribaj kaj aŭdovidaj periloj en la hispana. 


Organizaĵoj kaj rimedoj 


Ekzistas regiona organizaĵo ekstremadura, APLEx [1] (http://www.aplexextremadura.com/englishindex.ht 
m), kiu klopodas defendi la ekstremaduran lingvon (kaj ankaŭ la hispanajn dialektojn de Ekstremaduro), unu 
ĵurnalo (Belsana) kaj unu kultura ĵurnalo, Iventia [2] (http://www.iventia.com), skribita en la nova 
unuecigita ekstremadura kaj en la malnova sub-dialekto "palra d'El Rebollal". 

Vidu ankaŭ 

■ Ortografio de la ekstremadura lingvo 

■ Menendez Pidal 

■ Asturia lingvo 

Eksteraj ligiloj 







■ Ethnologue raporto por ekstremadura (http://www.ethnologue.com/show_language. asp?code= 
ext) 

■ Lingvoj de Hispanio kaj mapo (http://www.proel.org/lenguas.html) — en la hispana 

■ APLEx Ekstremadura Kultura Socio (http://www.aplexextremadura.com/englishindex.htm) 

■ lventia.com (http://www.iventia.com/) — Kultura novaĵ-retejo en la ekstremadura 

■ Lingva kartografio (http://www.geolectos.com) de Ekstremaduro, kiu ofertas 418 lingvajn kaj 
etnografiajn mapojn pri rura vortprovizo. 


Elŝutita el "https://e 0 .wikipedia. 0 rg/w/index. php?title=Ekstremadura_lingvo&oldid=6177179" 


Ĉi tiu paĝo estis lastafoje redaktita je 20:37, 27 jun. 2017. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 




